CELEX: 32020D0246
Language: hr
Date: 2020-02-17 00:00:00
Title: Odluka Vijeća (EU) 2020/246 od 17. veljače 2020. o stajalištu koje treba zauzeti u ime Europske unije u okviru Vijeća za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu donošenja poslovnikâ Vijeća za partnerstvo, Odbora za partnerstvo, pododborâ i ostalih tijela koje je osnovalo Vijeće za partnerstvo te utvrđivanja popisa pododbora, za primjenu glave II. tog sporazuma

25.2.2020   
               
               
                  HR
               
               
                  Službeni list Europske unije
               
               
                  L 52/5
               
            
         ODLUKA VIJEĆA (EU) 2020/246
         od 17. veljače 2020.
         o stajalištu koje treba zauzeti u ime Europske unije u okviru Vijeća za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu donošenja poslovnikâ Vijeća za partnerstvo, Odbora za partnerstvo, pododborâ i ostalih tijela koje je osnovalo Vijeće za partnerstvo te utvrđivanja popisa pododbora, za primjenu glave II. tog sporazuma
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37., u vezi s člankom 218. stavkom 8. drugim podstavkom i člankom 218. stavkom 9. Ugovora o funkcioniranju Europske unije,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (1) („Sporazum”) potpisan je u Bruxellesu 24. studenoga 2017. i privremeno se primjenjuje od 1. lipnja 2018.
                  
               
                     (2)
                  
                  
                     Člancima 362. i 363. Sporazuma osnivaju se Vijeće za partnerstvo i Odbor za partnerstvo radi lakšeg funkcioniranja Sporazuma.
                  
               
                     (3)
                  
                  
                     Na temelju članka 362. stavka 4. Sporazuma Vijeće za partnerstvo donosi svoj poslovnik, a na temelju članka 363. stavka 4. Sporazuma Vijeće za partnerstvo u svojem poslovniku utvrđuje dužnosti i način rada Odbora za partnerstvo.
                  
               
                     (4)
                  
                  
                     Kako bi se osiguralo djelotvorno funkcioniranje Sporazuma, trebalo bi donijeti poslovnike Vijeća za partnerstvo i Odbora za partnerstvo.
                  
               
                     (5)
                  
                  
                     U skladu s Odlukom Vijeća (EU) 2018/104 (2), tijekom razdoblja privremene primjene Sporazuma, Vijeće za partnerstvo može odlučivati samo o onim pitanjima koja su obuhvaćena privremenom primjenom Sporazuma kako je predviđeno u toj odluci.
                  
               
                     (6)
                  
                  
                     Na temelju članka 364. stavka 2. Sporazuma, Vijeće za partnerstvo može odlučiti o osnivanju pododborâ i ostalih tijela u određenim područjima koja mu mogu pomagati u izvršavanju njegovih dužnosti. Nadalje, u svojem poslovniku Vijeće za partnerstvo određuje sastav, dužnosti i način rada takvih odbora i ostalih tijela.
                  
               
                     (7)
                  
                  
                     Vijeće za partnerstvo treba donijeti poslovnike Vijeća za partnerstvo, Odbora za partnerstvo, pododborâ i ostalih tijela.
                  
               
                     (8)
                  
                  
                     Primjereno je utvrditi stajalište koje treba zauzeti u ime Unije u okviru Vijeća za partnerstvo jer će odluka o poslovnicima Vijeća za partnerstvo, Odbora za partnerstvo, pododborâ i ostalih tijela koje je osnovalo Vijeće za partnerstvo te o utvrđivanju popisa pododbora biti obvezujuća za Uniju.
                  
               
                     (9)
                  
                  
                     Stajalište Unije u okviru Vijeća za partnerstvo trebalo bi se stoga temeljiti na nacrtu odluke Vijeća za partnerstvo.
                  
               
                     (10)
                  
                  
                     Ova se Odluka odnosi na nacrt odluke Vijeća za partnerstvo u mjeri u kojoj se njome uređuje način rada tijela osnovanih na temelju Sporazuma u okviru primjene glave II. Sporazuma, koja sadržava odredbe koje se odnose na zajedničku vanjsku i sigurnosnu politiku Unije obuhvaćene područjem primjene glave V. poglavlja 2. Ugovora o Europskoj uniji. Cilj i sadržaj tih odredaba različiti su od cilja i sadržaja, te su neovisni o cilju i sadržaju, ostalih odredaba Sporazuma o uspostavi partnerstva između stranaka. Zasebna odluka koja se odnosi na nacrt odluke Vijeća za partnerstvo u mjeri u kojoj se njome uređuje način rada tijela osnovanih na temelju Sporazuma u primjeni glave II. Sporazuma donijet će se usporedno s ovim Sporazumom,
                  
               DONIJELO JE OVU ODLUKU:
         
            Članak 1.
            
               1.   Stajalište koje treba zauzeti u ime Unije u okviru Vijeća za partnerstvo osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu donošenja poslovnikâ Vijeća za partnerstvo, Odbora za partnerstvo, pododborâ i ostalih tijela koje je osnovalo Vijeće za partnerstvo, te utvrđivanja popisa pododbora za primjenu glave II. tog sporazuma, temelji se na nacrtu odluke Vijeća za partnerstvo (3).
            
            
               2.   Predstavnici Unije u okviru Vijeća za partnerstvo mogu prihvatiti manje tehničke izmjene nacrta odluke bez daljnje odluke Vijeća.
            
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 17. veljače 2020.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 23, 26.1.2018., str. 4.
         
         
            (2)  Odluka Vijeća (EU) 2018/104 od 20. studenoga 2017. o potpisivanju, u ime Unije, i privremenoj primjeni Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (SL L 23, 26.1.2018., str. 1.).
         
            (3)  Vidjeti dokument ST 15226/19 na http://register.consilium.europa.eu.